Diari Oficial de la Generalitat Valenciana


Sumari del DOGV 4326, del 02-09-2002 (2002/9237)

RESOLUCIÓ de 5 d'agost de 2002, de la Conselleria de Sanitat, per la qual convoca el Curs de Diplomat de Sanitat.
-----------------------------------------------------------------------------------------------------------------

### Dades del document

Número de DOGV
:   4326

Data del DOGV
:   02-09-2002

Secció del DOGV
:   II. AUTORITATS I PERSONAL - D) CURSOS DE FORMACIÓ

Número del document
:   2002/9237


Data del document
:   05-08-2002

Organisme emissor
:   Conselleria de Sanitat

Tipus de document
:   Resolució

Descriptors 

:   * personal sanitari
    * formació en el lloc de treball
    * reciclatge professional
    * concurs administratiu

RESOLUCIÓ de 5 d'agost de 2002, de la Conselleria de Sanitat, per la qual convoca el Curs de Diplomat de Sanitat. [2002/9237]
  
Per la present resolució, la Conselleria de Sanitat (Escola Valenciana d'Estudis per a la Salut (EVES) convoca la realització del Curs de Diplomat de Sanitat.
  
La finalitat d'este curs és de proporcionar als professionals de salut, i preferentment als que presten servicis en l'administració Pública Sanitària, un coneixement més profund de les diverses disciplines de la Salut Pública i donar-los a conéixer els instruments imprescindibles que s'utilitzen per a la interpretació, control i avaluació dels problemes de salut. La realització del curs se subjectarà a les bases següents bases:
  
1. Normes generals
  
El curs regular constarà de 250 hores lectives, repartides entre 175 de teòriques i 75 de pràctiques. Se'n faran tres edicions, una a Alacant, una a València i una a Castelló. El nombre total de places convocades serà de 30 en cada una de les edicions. Només es podrà optar a una edició de les tres oferides, presentant una sola sol·licitud, en la qual s'especificarà la ciutat elegida per a la realització del curs. La presentació de més d'una sol·licitud comportarà l'exclusió d'esta convocatòria.
  
De les 30 places oferides, 5 se'n reservaran, en cada una de les edicions, per a llicenciats en els últims 3 anys. Si el nombre de sol·licituds excedix el de places reservades, se seleccionaran per concurs de mèrits segons el barem (annex I) de la present convocatòria.
  
Les places convocades es cobriran per concurs de mèrits, segons el barem de selecció que apareix en l'annex I, si el nombre de sol·licituds excedix les places oferides.
  
A més de les places oferides, se'n podran reservar fins a quatre més en cada una de les edicions que en esta resolució es convoquen per a professionals que estiguen fent funcions de salut pública en els servicis de salut de la Conselleria de Sanitat de la Generalitat Valenciana.
  
2. Requisits
  
2.1 El curs s'adreça a titulats universitaris superiors i mitjans, que pertanguen al sistema sanitari o que pretenguen accedir-hi.
  
2.2 L'obtenció d'alguna de les titulacions exigides haurà de ser anterior al moment de finalització del termini de presentació de sol·licituds.
  
3. Sol·licituds
  
3.1 La sol·licitud per a prendre part en els cursos s'adaptarà al model oficial, que figura en l'annex II. Haurà d'anar acompanyada de l'autovaloració de mèrits per part del sol·licitant segons l'annex III, del curriculum vitae personal detallat i dels documents acreditatius dels requisits i mèrits aportats. Quan s'aporten fotocòpies, hauran d'estar legalitzades davant de notari o compulsades per òrgans de cada Administració Pública que tinguen atribuïdes les competències d'expedició de còpies autèntiques de documents públics privats segons l'art. 46 de llei 30/1992 de 26 de novembre de Règim Jurídic d'Administracions Públiques i Procediment Administratiu Comú.
  
3.2 Les sol·licituds aniran dirigides a la Direcció de l'Escola Valenciana d'Estudis per a la Salut, c/ Juan de Garay, 21, 46837 València. Podran presentar-se en l'escola esmentada, en les direccions territorials de la Conselleria de Sanitat o de la manera que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3.3 El termini de presentació de sol·licituds serà de 20 dies hàbils, comptadors des de l'endemà de la publicació de la present resolució en el Diari Oficial de la Generalitat Valenciana.
  
4. Comissió de selecció
  
4.1 La selecció dels aspirants s'efectuarà d'acord amb el barem de mèrits que s'adjunta com a annex I a la present convocatòria, i serà portada a efecte per una comissió que estarà constituïda pel director de l'Escola Valenciana d'Estudis per a la Salut, que la presidirà, quatre representants del professorat que impartirà les matèries, designats per l'EVES, i un administratiu en què recaurà la secretaria del curs (este últim amb veu però sense vot). En tots els casos els titulars de la comissió tindran suplents.
  
4.2 Els membres de la comissió de selecció hauran d'abstenir-se d'intervenir, notificant-ho a l'autoritat convocant, quan hi concórreguen circumstàncies de les previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; els aspirants podran recusar els membres de la comissió quan hi concórreguen les circumstàncies previstes en l'article 29 del dit text legal.
  
4.3 La comissió es constituirà després de la convocatòria del president. Es requerix la presència del president i del secretari o, si és procedent, de les persones que els substituïsquen, i la de la meitat, almenys, dels seus membres.
  
5. Procés de selecció
  
5.1 En acabat el termini de presentació de sol·licituds, el tribunal publicarà la llista provisional d'admesos i exclosos, amb indicació de les causes d'exclusió, així com de la puntuació obtinguda en la baremació. La llista esmentada serà exposada en el tauler d'anuncis de l'Escola Valenciana d'Estudis per a la Salut, en els servicis centrals i en les tres direccions territorials de la Conselleria de Sanitat.
  
5.2 Contra la llista provisional les persones interessades podran presentar reclamacions i esmenar defectes en el termini de 10 dies hàbils, comptadors des de l'endemà de l'exposició pública, que s'adreçaran a la Direcció de l'EVES, c/ Juan de Garay, núm. 21, 46561 València.
  
5.3 Transcorregut el termini de presentació de reclamacions i esmena de defectes i estimades o desestimades aquelles, serà exposada la llista definitiva d'alumnes admesos per orde de puntuació, en el mateix lloc on hagen sigut exposades les provisionals.
  
5.4 Contra la llista definitiva, podrà interposar-se recurs d'alçada davant del subsecretari per a l'Agència Valenciana de la Salut en el termini d'un mes segons que disposen els articles 107 i 114 de la Llei 30/1992 de 26 de Novembre de Règim Jurídic d'Administracions Públiques i Procediment Administratiu Comú, modificada per la llei 4/1999, de 13 de gener.
  
6. Inscripció
  
6.1 Els alumnes seleccionats formalitzaran la seua inscripció en la Secretaria de l'Escola Valenciana d'Estudis per a la Salut dins dels 10 dies hàbils següents a la publicació de la llista definitiva, i hauran de presentar el resguard corresponent a la formalització de la matrícula del curs.
  
6.2 La no formalització de la inscripció en el termini concedit per a això comportarà l'admissió dels següents sol·licitants per orde correlatiu de puntuació.
  
7. Data de començament
  
7.1 La data de començament del curs s'anunciarà amb un mínim de 10 dies naturals d'antelació en els taulers de l'Escola Valenciana d'Estudis per a la Salut, i en les tres direccions territorials de la Conselleria de Sanitat.
  
8. Programa
  
8.1. El Curs de Diplomat de Sanitat comprén el programa següent:
  
Mòdul 1. Introducció al concepte de Salut Pública. Determinants de la salut i la malaltia.
  
Mòdul 2. Sistemes d'informació sanitària i indicadors de salut.
  
Mòdul 3. Mètodes i tècniques per a estudi, identificació i anàlisi de problemes de salut.
  
Mòdul 4. Planificació i programació sanitàries.
  
Mòdul 5. Polítiques de salut i organització sanitària.
  
Mòdul 6. Intervenció: programes de promoció i protecció de la salut.
  
Mòdul 7. Treball pràctic.
  
9. Obtenció del diploma
  
9.1 Els alumnes matriculats estaran obligats a assistir a les classes teòriques i pràctiques. Un nombre de faltes superior al 10% del total d'hores presencials donarà lloc a la pèrdua de tots els drets de l'alumne, inclòs l'import de la matrícula.
  
9.2. El sistema d'avaluació de la part teòrica serà continu i constarà d'un examen de tipus test per cada mòdul, i serà imprescindible superar tots els mòduls. Es farà una segona convocatòria de l'examen, a la qual es podran presentar els alumnes que no hagen superat algun dels mòduls del curs. La part teòrica tindrà un valor del 70% sobre la nota final.
  
L'avaluació de la part pràctica consistirà en un treball pràctic que l'alumne haurà de defensar públicament mitjançant la presentació oral davant del tribunal d'avaluació constituït per a això. El treball pràctic tindrà un valor del 30% sobre la nota final.
  
Per a accedir al títol de diplomat en Sanitat és imprescindible haver superat la part teòrica i pràctica.
  
9.3. Als efectes anteriors el tribunal qualificador estarà constituït pel director de l'Escola Valenciana d'Estudis per a la Salut, que el presidirà, el director del curs, un representant de l'Escola Nacional de Sanitat, dos representants del professorat del curs, designats per l'EVES, i un administratiu en qui recaurà la secretaria del curs (este últim amb veu però sense vot). En tots els casos els titulars del tribunal tindran suplent.
  
València, 5 d'agost de 2002
  
El conseller de Sanitat,
  
SERAFÍN CASTELLANO GÓMEZ
  
ANNEX I
  
Barem de selecció del Curs de Diplomat de Sanitat
  
1. Mèrits acadèmics
  
1.1 Expedient acadèmic: es valorarà la nota mitjana de l'expedient, segons l'escala següent:
  
- Per cada aprovat: 1 punt.
  
- Per cada notable: 2 punts.
  
- Per cada excel·lent: 3 punts.
  
- Per cada matrícula d'honor: 4 punts.
  
La nota mitjana esmentada s'obtindrà dividint la suma total de punts obtinguts d'acord amb l'escala entre el nombre total de qualificacions de l'expedient.
  
Per a l'obtenció de la nota mitjana no es tindran en compte les qualificacions obtingudes en les assignatures de religió, ètica, educació física, formació de l'esperit nacional, moral professional i ensenyances de la llar.
  
1.2 Altres mèrits acadèmics
  
a) Per a titulats superiors:
  
- Grau de llicenciatura: 0,5 punts.
  
- Grau de llicenciatura amb excel·lent: 1 punt.
  
- Doctorat: 1,5 punts.
  
- Doctorat amb apte cum laude: 2 punts.
  
- Premi extraordinari de doctorat: 2,5 punts.
  
b) Per a titulats mitjans:
  
- Premi extraordinari de fi carrera 2 punts.
  
La valoració dels mèrits d'este apartat 1.2 serà excloent: se'n computarà únicament el de major puntuació.
  
2. Activitats professionals:
  
Per servicis prestats en l'administració Pública, en l'àrea d'atenció primària o salut pública, en jornada laboral completa: 1 punt per cada any complet fins a un màxim de 10 punts.
  
Per servicis prestats en l'àrea d'atenció primària o salut pública, en jornada laboral completa: 0,25 punts per cada any complet fins a un màxim de 10 punts.
  
El mateix període no podrà ser valorat dues vegades. La puntuació màxima en este apartat no podrà excedir els 10 punts.
  
Hauran de constar amb precisió les característiques i funcions dels llocs de treball exercits en atenció primària o salut pública, i no seran considerats els certificats que no ho expressen.
  
3. Cursos de salut pública o atenció primària, impartits o expedits per centres oficials de formació: universitats, Conselleria de Sanitat (EVES), escoles de Salut Pública i Institut Valencià d'Administració Pública (IVAP).
  
Només es consideraran els cursos en què s'especifique el nombre d'hores lectives o crèdits: 0,1 punt per cada crèdit (10 hores) fins a un màxim de tres punts.
  
4. Publicacions d'atenció primària o salut pública.
  
- Comunicacions en congressos: 0,1 punt.
  
- Ponències a congressos: 0,2 punts.
  
- Articles en revistes nacionals: 0,3 punts.
  
- Articles en llibres o monografies: 0,4 punts.
  
- Articles en revistes internacionals: 0,5 punts.
  
Fins a un màxim de 3 punts.
  
5. Docència en atenció primària o salut pública, en centres oficials de formació: universitats, Conselleria de Sanitat (EVES), escoles de Salut Pública i Institut Valencià d'Administració Pública (IVAP). No es valoraran com a docència les tutories.
  
Per cada 10 hores de docència: 0,1 punt.
  
Fins a un màxim d'1 punt.
  
Només es consideraran els certificats en què s'expresse el nombre d'hores de docència.
  
6. Altres mèrits en salut pública: beques, participació oficial en projectes d'investigació, etc.: els valorarà el tribunal, fins a un màxim d'1 punt.
  
El Tribunal, amb la finalitat de comprovar la veracitat dels documents aportats i l'adequació als requisits que s'establixen en el present barem, podrà utilitzar tots els mitjans de prova que considere oportuns.
  
ANNEX II
  
INSTÀNCIA DE SOL·LICITUD PER AL CURS DE DIPLOMAT DE SANITAT
  
(Escriviu a màquina o en majúscules)
  
Nom - DNI -
  
Data de naixement - Lloc de naixement -
  
Titulació - Any d ela titulació / Any de fi de carrera -
  
Adreça -
  
Localitat i província - CP - Telèfon -
  
Centre de treball - telèfon -
  
EXPOSE que desitge participar en el Curs de Diplomat de Sanitat convocat per la Conselleria de Sanitat enguany i accepte totes les bases de la resolució.
  
SOL·LICITE ser admés per a realitzar el curs indicat en l'edició que se celebrarà a ??..
  
(Indiqueu la ciutat on voleu fer el curs)
  
??, ........ d??........ de 2002
  
(signatura del sol·licitant)
  
DIRECCIÓ DE L'ESCOLA VALENCIANA D'ESTUDIS PER A LA SALUT
  
ANNEX III
  
Barem de selecció
  
Nom -
  
 Autoava- Compro-
  
 luació vació
  
1. Mèrits acadèmics
  
1.1. Expedient acadèmic (es valorarà la mitjana de l'expedient)
  
- Aprovat: 1 punt
  
- Notable: 2 punts
  
- Excel·lent: 3 punts
  
- Matrícula d'honor: 4 punts
  
Mitjana de l'expedient - -
  
1.2. Altres mèrits acadèmics
  
1.2. a) Per a titulats superiors
  
- Llicenciatura: 0,5 punts - -
  
- Llicenciatura amb excel·lent: 1 punt - -
  
- Doctorat: 1,5 punts - -
  
- Doctorat amb excel·lent o cum laude: 2 punts - -
  
- Premi extraordinari de doctorat: 2,5 punts - -
  
1.2. b) Per a titulats mitjans::
  
- Premi extraordinari de fi de carrera: 2 punts - -
  
La valoració dels mèrits d'este apartat 1.2 serà excloent:
  
se'n computarà únicament el mèrit de major puntuació.
  
2.Activitats professionals:
  
- Per servicis prestats en l'administració Pública, en
  
l'àrea d'atenció primària o salut pública, en jornada laboral
  
completa: 1 punt per any complet fins a un màxim
  
de 10 punts - -
  
- Per servicis prestats en l'àrea d'atenció primària
  
o salut pública, en jornada laboral completa: 0,25 punt per
  
any complet, fins a un màxim de 10 punts. - -
  
El mateix període no podrà ser valorat dues vegades. La
  
puntuació màxima en este apartat no podrà excedir 10
  
punts.
  
3.Cursos d'atenció primària o salut pública o atenció primària
  
impartits o expedits per centres oficials de formació:
  
0,1 punt per cada crèdit (10 hores) fins a un màxim
  
de 3 punts - -
  
4. Publicacions d'atenció primària o salut pública.
  
- Comunicacions a congressos 0,1 punts - -
  
- Ponències a congressos 0,2 punts - -
  
- Articles en revistes nacionals 0,3 punts - -
  
- Articles en llibres o monografies 0,4 punts - -
  
- Articles en revistes internacionals 0,5 punts - -
  
Fins a un màxim de 3 punts. Total - -
  
5. Docència en atenció primària o salut pública,
  
en centres oficials de formació.
  
Per cada 10 hores de docència: 0, 1 punts,
  
 fins a un màxim d'1 punt - -
  
6. Altres mèrits en salut pública: beques, participació oficial
  
en projectes d'investigació, etc.